钦定古今图书集成/明伦汇编/氏族典/第459卷 > 《廖用贤尚友录》 > 魏元
## 钦定古今图书集成/明伦汇编/氏族典/第459卷 > 《廖用贤尚友录》 > 魏元

按《周书魏元传》，“元字僧智，任城人也。六世祖休，仕晋
为鲁郡守。永嘉南迁，遂居江左。父承祖，魏景明中自
梁归魏，家于新安。元少慷慨，有胆略。普泰中，除奉朝
请。永安初，以功授征卤将军。及魏孝武西迁，东魏北
徙，元遂立义于关南。太祖手书劳之，除洛阳令，封广
宗县子。十三年，攻拔伏流城，移镇伏流。十四年，授帅”
都督、东平郡守，转河南郡守。魏恭帝二年，拜车骑大
将军、仪同三司。孝闵帝践祚，进爵为伯。保定四年，进
位骠骑大将军、开府仪同三司。天和二年，进爵为侯，
除白超防主。三年，迁熊州刺史。政存简惠，百姓悦之。
四年，转和州刺史、伏流防主进爵为公。卒。